cyanic-selkie/wikianc huggingface dataset:
हिन्दू देवी-देवता
परिचय
पुराणों तथा शिल्पशास्त्रों के अनुसार ब्रह्मा चतुर्मुख हैं। इनके चार हाथों में अक्षमाला, श्रुवा, पुस्तक और कमंडलु प्रदर्शित कराने का विधान है। ग्रंथभेद से ब्रह्मा के आयुधभेद भी हैं। युगभेद के अनुसार इन्हें कलि में कमलासन, द्वापर में विरंचि, त्रेता में पितामह और सतयुग में ब्रह्मा के नाम से कहा गया है। इनकी सावित्री और सरस्वती दो शक्तियाँ हैं। सावित्री का स्वरूप विधान ब्रह्मा के अनुरूप ही निश्चित किया गया है। ब्रह्मा के अष्ट प्रतिहारों को सत्य, धर्म, प्रियोद्भव, यज्ञ विजय, यज्ञभद्रक, भव और विभव के नाम से जाना जाता है।
पौराणिक मान्यताओं के अनुसार सृष्टि की स्थिति में विष्णु की ‘इच्छा’ ही प्रधान है। सृष्टि का परिपालन विष्णु अपनी शक्ति लक्ष्मी के सहयोग से करते हैं। विष्णु ‘इच्छा’ के प्रतीक हैं, लक्ष्मी ‘भूति’ और ‘क्रिया’ की। इस प्रकार इच्छा, ‘भूति’ और ‘क्रिया’ से षड्गुणों की उत्पत्ति हेती हैं। षड्गुण ज्ञान, ऐश्वर्य, शक्ति, बल, वीर्य और तेजस्‌ हैं। ये ही सृष्टि के उपादान हैं। इन्हीं में से दो दो गुणों से तीन मूर्त रूप बनते हैं जो लोक में संकर्षण, प्रद्युम्न और अनिरुद्ध के नाम से प्रसिद्ध हैं। वासुदेव में सभी गुण हैं। आदि वासुदेव के आधार पर गुप्तयुग में चतुर्विशति विष्णुओं की कल्पना की गई। इनके नाम क्रमश: वासुदेव, केशव, नारायण, माधव, पुरुषोत्तम, अधोक्षज, संकर्षण, गोविंद, विष्णु, मधुसुदन, अच्युत, उपेंद्र, प्रद्युम्न, त्रिविक्रम, नरसिंह, जनार्दन, वामन, श्रीधर, अनिरुद्ध, हृषीकेश, पद्मनाभ, दामोदर, हरि और कृष्ण हैं।
विष्णु के अवतार भारतीय धर्म और आस्था पर विशेष प्रभाव रखते हैं। अवतारवाद की भावना वैदिक है। ‘शतपथ’ और ‘ऐतरेय’ ब्राह्मणों में विष्णु के मत्स्य, कूर्म और वाराह अवतारों की चर्चा है। ग्रंथभेद से विष्णु के अवतारों और उनकेक्रम आदि में बड़ा अंतर है किंतु सामान्यतया अवतारों की संख्या दस मानी जाती है। मूर्तिविधान की दृष्टि से दशावतार का विवेचन करते हुए शिल्पशास्त्रों ने मत्स्य और कूर्म को यथाकृति बनाने का निर्देश किया है। नरसिंह का मुख सिंह की तरह और भयंकर दाँतों तथा भौंहों से युक्त बनाना चाहिए। वाराह वाराहमुख हैं और उनके आयुध गदा और कमल हैं। नरसिंह के भी यह आयुध हैं। वाराह के दंष्ट्राग्र पर पृथ्वी स्थित है। गुप्त युग में वाराह के इस स्वरूप का अत्यंत कलात्मक प्रदर्शन उरयगिरि गुहा (भिलसा) में किया गया है। वामन को शिखा सहित और श्याम वर्णवाला कहा गया है। उनके एक हाथ में दंड और दूसरे में जल पात्र प्रदर्शित किया जाता है वे छत्र भी धारण करते हैं। तक्षशिला से प्राप्त वामन विष्णु की एक प्रतिमा चतुर्भुज है जिनमें पद्म, शंख, चक्र और गदा धारण किया है। परशुराम को जटाधारी तथा बाण और परशु सहित प्रदर्शित करना चाहिए। दाशरथि राम श्याम वर्ण के हैं और धनुष बाण धारण करते है। बलराम का आयुध मूसल है। बुद्ध हिंदू शिल्पशास्त्रों के अनुसार पद्मासनस्थ हैं, काषायवस्त्र धारण करते हैं, रक्त वर्ण के तथा द्विभुज हैं और त्यक्त-आभूषण हैं। कल्कि को शास्त्रों ने अश्वारूढ़ और खड्गधारी कहा है।
विष्णु के कुछ विशिष्ट स्वरूप भी हैं। जलशायी विष्णु का स्वरूप गुप्तयुग में भी विशेष मान्यता प्राप्त था। देवगढ़ के मंदिर में जलशायी विष्णु की बड़ी सुंदर प्रतिमा अंकित है। जलशायी बिष्णु को सुप्तदर्शित किया जाता है। वे दाएँ करवट लेटे दिखाए जाते हैं और बाएँ हाथ में पुष्प लिए रहते है। नाभि से एक कमल निकला होता है जिस पर ब्रह्मा आसीन होते हैं। पाँयताने उनकी शक्तियाँ श्री और ‘भूमि’ प्रदर्शित की जाती हैं तथा पार्श्व में मधुकैटभ भी प्रदर्शित किया जाता है।
चतुर्मुख प्रकार की कुछ विष्णुमूर्तियाँ, बैकुंठ, अनंत, त्रैलोक्य मोहन और विश्वमुख के नाम से जानी जाती हैं। वैकुंठ अष्ठभुज, अनंत द्वादशभुज, त्रैलोक्य मोहन, श् षोडशभुज और विश्वमुख विंशति भुज होते हैं। वैकुंठ, त्रैलोक्य मोहन और अनंत और विश्वमुख के चार मुख क्रमश: नर, नारसिंह, स्त्रीमुख और वराहमुख होते हैं। त्रैलोक्य मोहन की प्रतिमा में वराह आनन की जगह कभी कभी कपिलानन बनाया जाता है।
विष्णु का वाहन गरुड़ है और उनके अष्ट प्रतिहारों के नाम चंड, प्रचंड, जय, विजय, धाता, विधाता, भद्र और समुद्र हैं।
प्रतिमाविधान की दृष्टि से सूर्य के स्वरूप में कई भेद हैं। कमलासन मूर्तियाँ प्राय: द्विभुज होती हैं, जिनमें श्वेत कमल होता है तथा वे सप्ताश्वरथ मे प्रदर्शित की जाती हैं। पुराणों उदीच्यवेशी सूर्य की प्रतिमा का विशेष वर्णन मिलता है, जिनमें सूर्य ईरानी देवताओं की तरह लंबा कोट और बूट भी धारण करते है। ऐसी उदीच्यवेशी सूर्यप्रतिमाएँ रथारूढ़ भी प्रदर्शित होती हैं। मथुरा कला में सूर्य का यह रूप विशेष लोकप्रिय हुआ। दाक्षिणात्य परंपरा में सूर्य लंबा कोट और बूट नहीं धारण करते। सूर्य के साथ उनकी पत्नियाँ निशभा (या छाया) तथा राज्ञी (अथवा प्रभा वा वचंसा) भी प्रदर्शित की जाती हैं। सूर्य के सात घोड़े सूर्य की सात रश्मियों के प्रतीक हैं।
सूर्य का नवग्रह में प्रथम स्थान है। शेष आठ ग्रह, सोम, कुज, बुध, गुरु, शुक्र, शनि, राहु, केतु हैं। सभी ग्रह किरीट और रत्नकुंडल धारण करते हैं। उनके वर्ण और वाहन भिन्न भिन्न हैं।
शिव का त्रिदेव में विशिष्ट स्थान है। वैदिक रुद्र का पौराणिक शिव से प्रत्यक्ष मेल तो नहीं बैठता किंतु इसके आधार पर शिवोपासना वेदोत्तर भी नहीं मानी जा सकती। सिंधुघाटी की सभ्यता में ध्यानयोगी और पशुपति शिव का आकलन हुआ है। शिव संहार के प्रतीक हैं, किंतु सांप्रादायिक भावुकता की अतिरेकता में इन्हें सृष्टि की स्थिति और स्थायित्व का भी कारण समझा जाता है। शिव के दो रूप हैं -एक सौम्य और दूसरा उग्र। सौम्य रूप में शिव गुणातीत हैं और ‘शिव’ हैं। उनका वाहन नंदी ‘धर्म’ का प्रतीक है। उग्र रूप में शिव भैरव हैं और संहार के प्रतीक हैं।
शिव परिवार में गणेश और कार्तिकेय आते हैं। किंतु इनकी पूजा प्रधान देवों के रूप में भी होती है।
लोकदेवता के रूप में अष्ट लोकपालों की विशेष मान्यता है। इनमें अधिकांश वैदिक देवता है जो पौराणिक युग में अपना पूर्वमहत्व खोकर अष्टदिक्‌पालों की कोटि में आ गए। फिर भी इनका महत्व निरंतर बना रहा। ये बौद्ध तथा जैन देवपरिवार में भी मान्यताप्राप्त हुए। इनके नाम, आयुध और वाहन निम्नतालिका से स्पष्ट किए जाते हैं:
देवियाँ
भारतीय देवताओं की तरह देवियों की भी संख्या असंख्य है। प्राय: सभी देवताओं की शक्तियाँ उनकी पत्नियों के रूप में प्रसिद्ध हैं। बहुत सी देवियों की अपनी स्वतंत्र सत्ता है और उनके आधार पर संप्रदाय भी संचालित हुए। किंतु मत्स्यपुराण में लोकदेवियों के रूप में लगभग दो सौ देवियों की सूची है। इसी प्रकार काश्यप संहिता, रेवती कल्प में भी देवियों की सूची है। मूर्तिशास्त्र की दृष्टि से देवपत्नी के रूप में देवियों का स्वरूप प्राय: उनके देवता के अनुरूप ही होता है अथवा वे अपने देवता के ही आयुध, मुद्रा और प्रतीक स्वीकार करती हैं। किंतु देवियों के कुछ विशिष्ट स्वरूप भी लोकप्रिय हैं। वैष्णवों में लक्ष्मी और सरस्वती की पूजा अधिक प्रचलित है। ये क्रमश: श्री और विद्या की अधिष्ठात्री हैं। लक्ष्मी के दो स्वरूप श्री और वैष्णवी शिल्पशास्त्र में वर्णित हैं। वैष्णवी के रूप में वे चतुर्भुज हैं और अपने हाथों में विष्णु के आयुध शंख, ध्वज गदा और पद्म धारण करती हैं। महालक्ष्मी के रूप में देवी के चार हाथों में एक वरद मुद्रा में और शेष तीन में त्रिशूल, खेटक और पानपात्र बनाने का विधान है। महालक्ष्मी के रूप में देवी स्वयं स्वतंत्र सत्ता हैं, शक्ति के रूप में किसी अन्य की सहयिका नहीं श्री के रूप में लक्ष्मी कमलासना हैं और सुखसमृद्धि की प्रतीक हैं। श्री देवी प्राय: द्विभुज है और अपने हाथों में सनाल कमल धारण करती हैं। कभी कभी एक हाथ में कमल और दूसरे में बिल्व फल धारण करती हैं। श्री लक्ष्मी को दो हाथी स्नान भी कराते रहते है। श्री देवी की मूर्तियाँ बौद्ध कला में भी लोकप्रिय थीं। साँची की कला में श्री की कतिपय विशिष्ट मूर्तियाँ हैं।
सरस्वती का पूजन विद्या की अधिष्ठात्री देवी के रूप मेंश् होता है। इनकी प्रतिमा ब्रह्मा के साथ पत्नी रूप में भी बनती है और पृथक्‌ रूप में भी। सरस्वती चतुर्भुजी हैं और उनके आयुध पुस्तक, अक्षमाला, वीणा या कमंडलु हैं। एक हाथ प्राय: वरद मुद्रा में रहता है। कमंडलु का विधान ब्रह्मा की पत्नी के रूप में है किंतु पृथक्‌ प्रतिमा में सरस्वती के हाथ में वीणा ही रहती है और कभी कभी कमल रहता है। इनका वाहन हंस है। महाविद्या सरस्वती के रूप में देवी के आयुध अक्षा, अब्ज, वीणा और पुस्तक हैं। मध्यकालीन ध्यान और मूर्तिविधान में एक सरस्वती के आधार पर दश या द्वादश सरस्वतियों की कल्पना महाविद्या, महावाणी, भारती, सरस्वती, आर्या, ब्राह्मी, महाधेनु, वेदगर्भा, ईश्वरी, महलक्ष्मी, महकाली और महासरस्वती के नाम से भी की गई है।
शिव की पत्नी गौरी मूर्तिशास्त्र में अनेक नाम और आयुधों से जानी जाती हैं। द्वादश गौरी की सूची में उमा, पार्वती, गौरी, ललिता, श्रियोत्तमा, कृष्णा, हेमवती, रंभा, सावित्री, श्रीखंडा, तोतला और त्रिपुरा के नाम से प्रसिद्ध हैं।
देवियों में आदि शक्ति के रूप में कात्यायनी की बड़ी महिमा है। इन्हें चंडी, अंबिका, दुर्गा, महिषासुरमर्दिनी आदि नामों से जाना जाता है। सामान्यतया कात्यायनी देवी दशभुजी हैं अैर इनके दाहिने हाथों में त्रिशूल, खड्ग, चक्र, वाण और शक्ति तथा बाएँ हाथों में खेटक, चाप, पाश, अंकुश और घंटा है। ग्रंथभेद से कात्यायनी के आयुधभेद भी कहे गए हैं। महिषासुर मर्दिनी के रूप में कत्यायनी का स्वरूप उनके सामान्य स्वरूप से थोड़ा भिन्न हो जाता है; अर्थात्‌ सिंहारूढ़ देवी त्रिभंगमुद्रा में दैत्य का संहार करती हैं, एक पैर से उसे पदाक्रांत करती हैं और दो हाथों में शूल पकड़े हुए उसे दैत्य की छाती में चुभोती हैं। इनके आठ प्रतिहार हैं जिनके नाम बेताल, कोटर, पिंगाक्ष, भृकुटि, धुम्रक, कंकट, रक्ताक्ष और सुलोचन अथवा त्रिलोचन हैं। चामुंडा या काली क्रोध की प्रतिमूर्ति हैं। इनका रूप क्रूर है, शरीर में मांस नहीं है और मुख विकृत है। आँखें लाल और केश पीले हैं। इनका वाहन शव और वर्ण कला है। भुजंग भूषण है और वे कपाल की माला धारण करती हैं। किंतु चामुंडा के रूप में देवी की सबसे बड़ी विशेषता यह है कि यह कृशोदरी हैं। मूर्तिशास्त्रीय परंपरा के अनुसार ये षोडशभुजी हैं तथा इनके आयुध त्रिशूल, खेटक, खड्ग, धनुष, अंकुश, शर, कुठार, दर्पण, घटा, शंख, वस्त्र, गदा, वज्र, दंड और मुद्गर हैं। चामुंडा के रूप में देवी का स्वरूप, जैसा उपलब्ध मूर्तियों से पता चलता है, द्विभुज और चतुर्भुज भी है।
मातृकाएँ भारतीय मूर्तिविधान और उपासना परंपरा में विशेष मान्यता रखती हैं। इनकी संख्या ग्रंथभेद से सात, आठ और सोलह तक गिनाई गई है। सामान्यतया सप्तमातृकाएँ ही विशेष मान्यता प्राप्त हैं और इनमें ब्राम्ही, महेश्वरी, कौमारी, वैष्णवी, वारही, इंद्राणी और चामुंडा की गणना होती है। सप्तमातृका पट्ट में आरंभ में गणेश और अंत में वीरेश्वर या वीरभद्र भी स्थान पाते हैं। विकल्प से कभी कभी चामुंडा की जगह नारसिंही स्थान पाती हैं। किंतु अष्टमातृका पट्ट में चामुंडा और नारसिंही दोनों का हीं अंकन होता है।
बौद्ध देवी-देवता
बौद्धों ने अपने देवपरिवार का विभाजन वैज्ञानिक आधार पर किया है। उनके देववाद का विकास ध्यानी बुद्धों के आधार पर हुआ है। ध्यानी बुद्धों की संख्या पाँच है, जिनके नाम क्रमश: वैरोचन, अक्षोभ, रत्नसंभव, अमिताभ और अमोधसिद्धि हैं। कुछ ग्रंथों में एक छठे ध्यानी बुद्ध वज्रसत्व की भी गणना की गई है। ध्यानी बुद्धों का उद्गम आदिबुद्ध के पाँच स्कंध है। साधनमाला के अनुसार इन ध्यानी बुद्धों का स्वरूप समान है, इनमें परस्पर अंतर इनके विभिन्न वर्णो और मुद्राओं के आधार पर माना जाता है। पूजाविधान में वैरोचन को छोड़ शेष चारों स्तूप के चतुर्दिक्‌ स्थित कर पूजे जाते हैं। वैरोचन की स्थिति मध्य में रहती है। कभी कभी इनकी उपासना पृथक्‌ पृथक्‌ रूप से होती थी।
इन ध्यानी बुद्धों की पाँच सहचरियाँ (बुद्ध शक्तियाँ) भी होती हैं, जिन्हें क्रमश: वज्रधात्वेश्वरी, लोचना, मामकी, पांड्रा और आर्य तारा कहते हैं। छठे ध्यानी बुद्ध की पत्नी वज्रसत्वात्मिका मानी गई हैं ये सभी बुद्धशक्तियाँ अपने अपने ध्यानी बुद्धों के रूप गुण, आयुध वाहनादि को धारण करती हैं। इनकी प्रतिमाएँ कमलासन में बनाने का विधान है और सामान्यतया ये चतुर्भुजी होती हैं और दो हाथों में अवश्य ही कमल धारण करती है, तथा किरीट में अपने ध्यानी बुद्ध को अंकित करती हैं। ध्यानी बुद्धों के ही आधार पर बोधिसत्वों की भी कल्पना की गई है जिनके नाम क्रमश: सामंतभद्र, वज्रपाणि, अथवा अवलोकितेश्वर विश्वपाणि और घंटापाणि हैं। बोधिसत्व ऐसे बुद्धों को कहते हैं, जिन्होंने बुद्धत्व नहीं प्राप्त किया है, इसके लिये केवल प्रयत्नरत हैं। ध्यानी बुद्धों का मानुषी बुद्धों से क्या संबंध है, ठीक ठीक नहीं कहा जा सकता। मानुषी बुद्धों की संख्या भी संप्रदायभेद से भिन्न भिन्न है। किंतु अंतिम सात मानुषी बुद्ध बौद्ध देवपरिवार में विशेष महत्व रखते हैं। इनके साथ इनकी बुद्धशक्तियाँ और वोधिसत्व हैं, जिनकी संख्या निम्नलिखित हैं:
उपर्युक्त मानुषी बुद्धों, शक्तियों और बोधिसत्वों में केवल शाक्यसिंह और उनकीं यशोधरा तथा उनके बोधिसत्व आनंद की ही ऐतिहासिकता सिद्ध है। बौद्धों ने भावी बुद्ध मैत्रेय की भी कल्पना की है। ये तुषित स्वर्ग में बुद्धत्व की प्राप्ति के हेतु प्रतत्नशीन हैं, ऐसी बौद्धों की मान्यता है।
बौद्ध देवपरिवार में मंजुश्री का विशेष महत्व है। इनका ध्यानी बुद्ध से ठीक ठीक संबंद्ध नहीं ज्ञात है। महायानियों की धारणा में ये सर्वश्रेष्ठ बोधिसत्व थे। स्वयंभू पुराण में मंजुश्री की विशेष विवेचना है। इनके 14 नाम और प्रकार साधनामालाओं से ज्ञात हुए है, जो क्रमश: वागीश्वर मंजुवर, मंजुघोष, अरपचन, सिद्धैकवीर, वाक, मंजुकुमार, वज्रांग, वादिराट्, नामसंगति, धर्मधातु, वागीश्वर, स्थिरचक्र, मंजुनाथ और मंजुवज्र हैं। मंजुश्री का विशेष प्रतीक खड्ग और पुस्तक है। बोद्धिसत्वों में अवलोकितेश्वर अथवा पदपाणि अवलोकितेश्वर का विशेष मान है। वर्तमान कल्प (भद कल्प) में बोधों की धारणा के अनुशार अवलोकितेश्वर हीं लोकसंचालन करते हैं। जब से मानुषीबुद्ध (शाक्यसिंह) का निर्वाण हुआ है और जबतक मैत्रेय बुद्धत्व की प्राप्ति नहीं कर लेते है, यही अवलोकितेश्वर ही लोकसंरक्षक हैं। अवलोकितेश्वरों की संख्या अनेक है जिनमें 15 विशेष प्रसिद्ध हैं। इनके नाम क्रमश: षडाक्षरी लोकेश्वर, सिंहनाद, खसपर्ण, लोकनाथ, हलाहल, पद्मनतेश्वर, हरिहरिवाहनोद्भव, त्रैलोक्यवशंकर, रक्तलोकेश्वर मायाजालकर्म अवलोकितेश्वर, नीलकंठ, सुगतिसंदर्षण लोकेश्वर, प्रेतसंतर्पित लोकेश्वर, सुखावती लोकेश्वर और वज्रधर्म लोकेश्वर हैं। इन दो विशिष्ट देवों के अतिरिक्त पाँचों ध्यानी बुद्धों में अनेक देवी देवताओं का उद्भव हुआ है।
इनके अतिरिक्त अनेक अन्य भी ताराओं की पूजा बौद्धोपासना में प्रचलित थी जिनमें कुछ प्रसिद्ध नाम जंभला, महाकाला, वज्रतारा, प्रज्ञापारमिता आदि हैं। कुछ हिंदू देवी देवता भी बौद्धदेवपरिवार में शामिल कर लिए गए थे जिनमें गणेश, सरस्वती आदि उल्लेखनीय हैं। बौद्धों के ्व्राजयानी संप्रदाय में विध्नांतक, वज्रहुंकार, भूतडामर नामसंगीति, अपराजिता, वज्रयोगिनी, ग्रहमातृका, गणपतिहृदया, वज्रविदारिणी आदि देवी देवता भी बड़े लोकप्रिय थे।
जैन देवीदेवता
जैनियों के देववाद में तीर्थंकर प्रमुख है। इनकी संख्या चौबीस है। मूर्तिविधान की दृष्टि से इनमें परस्पर भेद नहीं होता। जैन तीर्थंकरो को सामान्यतया आजानबाहु, शांत, निर्वस्त्र और श्रीवत्स चिन्ह से अंकित दिखाया गया है। जैन तीर्थंकरों में परस्पर भेद उनके ध्वज, वर्ण, शासन, देवता, देवी, यक्ष यक्षिणी, केवल वृक्ष तथा चामरधारी या चामरधारिणी के अधार पर प्रदर्शित किया जाता है। सभी जिन प्रतिमाएँ अशोकद्रुम सहित प्रदर्शित होनी चाहिए। इनके अतिरिक्त जैन मूर्तियों के अन्य आवश्यक तत्व, तीन छत्र, तोरणयुक्त तीन रथिकाएँ, देवदुंदुभि, अष्ट परिवार, सुरगज सिंह आदि से विभूषित सिंहासन गो, सिंह आदि से अलंकृत वाहिका, तोरण और रथिकाओं पर ब्रम्हा, विष्णु, चंडिका, गौरी, गणेश आदि की प्रतीमाएँ है। कभी कभी मुख्य तीर्थकर के साथ अन्य तेईस तीर्थंकर भी गौण रूप में प्रदर्शित किए जाते हैं।
संप्रदायभेद से तीर्थंकरों के लांछन आदि में कुछ भेद भी बताया गया है। जिनों के अष्ट प्रतिहारों के नाम इंद्र, इंद्रजय, महेंद्र, विजय, धरणेंद्र, पद्मक, सुनाभ और सुरदुंदुभि है। कुछ गौण देवताओं का वर्गीकरण ज्योतिषी, भुवनवासी, व्यंतरवासी और विमानवासी के अंतर्गत किया गया है। इनमें ईशान ब्रह्मा आदि विमानवासी, यक्ष त्यंतरवासी, दिक्‌पाल भुवनवासी और नक्षत्रादि ज्योतिष कोटि के देवता हैं।
जुकण्डी-इड०II, पौडी तहसील
जुकण्डी-इड०II, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
तंत्रिकाविकृति विज्ञान
तंत्रिकाविकृति विज्ञान (Neuropathology) तंत्रिका तंत्र के ऊतकों के रोगों का अध्ययन है जिसमें छोटे शल्यक्रिया के द्वार बायोप्सी की जाती है या पूरे मस्तिष्क की आटोप्सी की जाती है। तंत्रिकाविकृति विज्ञान, शरीरविकृति विज्ञान (anatomic pathology) की उपशाखा है।
परिचय
तंत्रिकातंत्र को प्रभावित करनेवाली प्रक्रियाओं को सामान्यत: दो बड़े समूहों में विभक्त किया गया है:
इनमें से कायिक रोगों का अध्ययन अधिक विस्तार से हुआ है।
तंत्रिकातंत्र के दो प्रमुख अवयव होते हैं: एक औतिकी तत्व, जिसे तंत्रिका कोशिकाएँ (Neurones) कहते हैं और दूसरा उसका आलंबक, संरक्षक और पोषक, ऊतक तत्व। इनमें तंत्रिका कोशिकाएँ ही सब प्रकार की संवेदनाओं और संवेगों का मूल हैं। इनकी संख्या प्राणियों के विकास स्तर के अनुसार बढ़ती जाती है। आजकल के सुशिक्षित एवं उच्च कोटि के दायित्ववाले मनुष्यों में इनकी संख्या 15 अरब तक बतलाई जाती है।
कायिक रोग
तंत्रिका कोशिका में विकृति की क्रियाओं के कारणों को (1) आंतर कारणों तथा (2) बाह्र कारणों में विभक्त किया गया है।
आंतर कारण - समस्त तंत्रिका विकृति के आंतर कारणों में वंशानुगत पूर्ववृत्ति (predisposition) बड़े महत्व की बात है। अनेक स्थलां पर मानसि रोगियों के परीक्षण से स्पष्ट रूप से पता लगता है कि अधिकांश रोगियों में उनके काई न कोई पूर्वज, माता या पिता, मातामह या पितामह, या अन्य दूर के पूर्वज, मानसिक रोग से आक्रांत थे। ऐसा अपस्मार या मिरगी (epilepsy), हिस्टीरिया, मन:श्रांति (neurasthenia), अर्धकपाली (migraine), उन्माद, मनोविक्षिप्ति (psychosis), सविषाद इत्यादि रोगों में विशेष रूप में देखा गया है।
बाह्य कारण - (1) इनमें रूधिर और लसीका की असामान्य दशा है, जिससे तंत्रिका कोशिकाएँ विषाक्त होती हैं; (2) सामान्य उद्दीपन (stimulation) की अधिकता या न्यूनता, या असामान्य (abnormal) उद्दीपन की उपस्थिति तथा (3) आलंबक या वाहिका (vascular) ऊतकों का क्षतिग्रस्त या रोगग्रस्त होना।
रूधिर और लसीका की असामान्य दशा में तंत्रिकातंत्र की रूधिर प्राप्ति में कमी, रुधिर की सामान्य दशा में परिवर्तन, रुधिर के सामान्य अवयवों की कमी या अनुपस्थिति, कुछ सामान्य अवयवों की अधिकता, शरीर में कुछ असामान्य पदार्थो की उपस्थिति इत्यादि कारण हैं।
यदि रुधिर में ऑक्सीजन की कमी हो, जैसा मूर्छा (syncope) में होता है, तो उससे कार्यात्मक अवसाद (functional depression), शिथिलता (lassitude) और मानसिक थकान हो सकती है। बार बार गर्भाधान और शिशु को अधिक दूध पिलाने से स्त्रियों में तंत्रिबंध (neuralgia), तांत्रिक परिश्रांति (nervous exhaustion) एवं हिस्टीरिया आद लक्षण प्रकट हो सकते हैं। रुधिर में यद कार्बोनिक अम्ल (carbonic Acid) का आधिक्य रहे तो उससे निद्रालुता (drowsiness) या ऐंठन (Convulsions) हो सकती है। रुधिर में यदि नाइट्रोजन उत्पादों का बाहुल्य हो तो रक्तमूत्र विषाक्तता (uraemia) हो सकती है। इसके लक्षणों में सिर दर्द, निद्रालुता, अचेतनता, अपस्मार, ऐंठन और कभी कभी बहुतंत्रिक शोथ (polyneuritis) प्रधान हैं। शरीर में उत्पन्न विषसूक्ष्माणुओं तथा बार से प्रविष्ट विषों से भी तंत्रिका रोग होते हैं। दुष्ट रक्तक्षीणता (pernicious anaemia) में तंत्रिका रोग होते हैं। दुष्ट रक्तक्षीणता (pernicious anaemia) में तंत्रिका जीवविष (neurotoxin) के कारण मेरुरज्जु का अपकर्षण होता है। यह ह्रास पाचननाल में अपूर्ण उपापचय या दूषित अवशोषण के कारण होता है। इससे अम्लोपचय (acidosis) उत्पन्न होता है, जिसके परिणामस्वरूप तंत्रिका रोगों की उत्पत्ति होती है।
सक्रामी सूक्ष्माणुओं (infective micro-organisms) द्वारा विष उत्पन्न होता है, जो रक्त को दूषित करके ज्वर की उत्पत्ति करता है। उग्र रूप में संज्ञाहीनता (delirium), जड़िमा (stupor) और समूर्च्छा (coma) भी हो सकती है। शरीर में प्रजीवाणुओं (protozoon) के प्रवेश से भी तंत्रिकारोग उत्पन्न हो सकते हैं। उपदंश, मलेरिया, तथा अफ्रीकी निद्रालुरोग विशेष प्रजीवाणुओं के कारण होते हैं।
तंत्रिकारोगों के निदान में प्रमस्तिष्क-मेरू-द्रव (cerebrospinal fluid) का बड़ा महत्व है और इससे निदान में बड़ी सहायता मिलती है। सामान्य मेरूद्रव जल सा स्वच्छ होता है। इसका विशिष्ट गुरुत्व 1.006 होता है। इसमें प्रोटीन 0.3से 0.5 प्रतिशत और ग्लूकोज 0.5 प्रति शत रहता है। इसमें रुधिर का होना मस्तिष्कगत रक्तस्राव का सूचक है। अनेक तांत्रिक रागों में इसके परीक्षण से पर्याप्त सहायता मिलती है। इनमें मेरुद्रव को निकालकर उसका अपकेद्रण करते हैं। इससे ठोस पदार्थ बैठ जाते हैं। इसके उपरांत उसका अभिरंजन (staining) कर सूक्ष्मदर्शी से उसका परीक्षण करे हैं। इसकी कोशिकाआं में कोशिकातत्वों (cellular elements) की अनुपस्थिति तंत्रिकातंत्र के रागों की द्योतक है। तंत्रिकातंत्र के रोगों तथा मानसिक रोगों का सबसे प्रमुख सहायक कारण मादक वस्तुओं का अत्यधिक सेवन है। मानसिक रोगों के अतिरिक्त, मदिरा के अत्यधिक सेवन से पक्षाघात तक हो जाता है। तंत्रिकातंत्र पर कुप्रभाव डालने-वाली अन्य मादक वस्तुओं में ईथर, कोकेन, अफीम, मॉर्फिया तथा तंबाकू भी है। आलंबक रचनाओं के क्षतिग्रस्त होने से भी तंत्रिकातंत्र में पक्षाघात या क्षोभ होता है। इस प्रकार की क्षति या तो सीधे चोट लगने से, अथवा आलंबक रचनाओं में औपसर्गिक शोथ के प्रसार के कारण, होती है। इसमें तंत्रिका ऊतक में स्थायी विकृति आ जाती है। इसमें मध्यकर्ण के रोग प्रधान हैं, क्योंकि इसी से मस्तिष्क शोथ (encephalitis) एवं मस्तिष्क आवरण शोथ (meningitis) तथा मस्तिष्क का फोड़ा (brain abscess) इत्यादि रोग होते हैं।
कायिक मस्तिष्क व्याधियों की उत्पत्ति में रक्तवाहिनियों का प्रमुख हाथ है। इसमें धमनी और शिराएँ विविध कारणों से अवरूद्ध एवं विदीर्ण हो जाती हैं, जिससे तत्काल रोगी संज्ञाहीन हो जाता है। यह आगे चलकर पक्षाघात और विशेषरूप से अर्धांग पक्षाघात (hemiplegia) का स्वरूप धारण कर लेती है।
कुछ अर्बुद अत्यधिक संवहनीय (vascular) हुआ करे हैं। इनी दीवार बहुत पतली होती है। इसके विदीर्ण हो जाने के फलस्वरूप ऐपोप्लेक्टिक दौरा (apoplectic fit) होता है, जो आगे चलकर आक्रांत स्थान के अनुसार विभिन्न प्रकार के पक्षाघात का रूप ले लेता है।
१५९०
१५९० ग्रेगोरी कैलंडर का एक साधारण वर्ष है।
बगानी-प०मनि०I, पौडी तहसील
बगानी-प०मनि०I, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
प्लैंक स्थिरांक
प्लैंक स्थिरांक (Planck-Konstante, Planck constant) प्रकृति का एक भौतिक नियतांक है। इसे रोमन लिपि के अक्षर h से प्रदर्शित करते हैं। वैज्ञानिक मैक्स प्लांक ने सर्वप्रथम सिद्धान्त दिया कि यह एक नियतांक है। यह क्वाण्टम यांत्रिकी में क्वान्त के आकार को प्रदर्शित करता है।
आंद्रे बोथा
आंद्रे बोथा (Andre Botha) एक अंतर्राष्ट्रीय क्रिकेट खिलाड़ी है जो आईसीसी की क्रिकेट टीम आयरलैण्ड क्रिकेट टीम के खिलाड़ी है।
बोथा मुख्य रूप से बल्लेबाजी और गेंदबाजी दोनों के लिए जाने जाते हैं ,इन्होंने अपने एक दिवसीय अंतर्राष्ट्रीय क्रिकेट कैरियर की शुरुआत २००६ में की थी।
नारायनपुर गाँव, बीहता (पटना)
नारायनपुर बीहता, पटना, बिहार स्थित एक गाँव है।
१५९१
१५९१ ग्रेगोरी कैलंडर का एक साधारण वर्ष है।
परेतीपुर गाँव, हंडिया (इलाहाबाद)
परेतीपुर भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
रश (२०१२ फ़िल्म)
रशा २०१२ में प्रदर्शित शमीन देसाई निर्देशित बॉलीवुड की रहस्यमय फ़िल्म है। यह फ़िल्म इमरान हाशमी, नेहा धूपिया, सागरिका घाटगे, आदित्य पंचोली और राहुल सिंह अभिनीत है। फ़िल्म की कहानी मीडिया और अपराध के सम्बंध की ओर निर्दिष्ट है।
पटकथा
फ़िल्म की कहानी, मीडिया, राजनीति, अपराध, सम्भोग को जीवन और मृत्यु से जोड़ते हुए दिखाती है। समर ग्रोवर (इमरान हाशमी) एक संघर्षरत समाचार दाता है।
संगीत
फ़िल्म के गीत प्रीतम द्वारा रचित हैं। इसमें ६ गाने हैं और गीत सईद क़ादरी, कुमार, आशिष पण्डित एवं हार्ड कौर द्वारा लिखे गये हैं।
११ मई
जन्म
1976 - अमरिंदर गिल
निधन
2002 - आबिदा सुल्तान   क्रिकेटर इफ्तिखार अली खान पटौदी साजिदा से शादी करके उनके जीजा थे और क्रिकेटर मंसूर अली खान पटौदी उनके भतीजे थे।
मार्गरेट ली
मार्गरेट मैरी लेई (Margaret Leigh ; १७ दिसंबर 1894 - ७ अप्रैल १९७३) एक अंग्रेजी लेखक था। मार्गरेट लेई ने काफी समय स्कॉटलैंड मे बिताया और वह के कफेटिंग समुदायों में जीवन के बारे में लिखा था। उनका जन्म लंडन, इंगलैंड में हुआ था। वे उपन्यासकार डोरोथी एल। सैयर्स की चचेरी बहन और एक ऑक्सफोर्ड डॉन की बेटी है। समरविले कॉलेज, ऑक्सफोर्ड में शिक्षा प्रत किया।[1]
प्रथमिक वृत्ति
लेई ने अपने शुरुआती सालों में अपने पिता के स्वास्थ्य के लिए देश-विदेश मे सफ़र करती रही। कई बार, उन्होंने एक अध्यापिका, शिक्षक और विश्वविद्यालय के प्राध्यापक के रूप में काम किया। अंततः वह स्वयं और उसकी माँ निर्वाह खेती से समर्थन करती थी, पहले कॉर्नवाल में और बाद में स्कॉटलैंड में।
लेखन
लेई ने १९२३ में कविता की एक छोटी पुस्तक, 'सोंस फ्रोम तानी'स गरदेन' प्रकाशित की, उस के बाद उनहोने 1924 में अपना पहला उपन्यास, 'द पासिंग ऑफ द पेंगुर्न' लीखा। 'हार्वेस्ट ऑफ द मूर' उपन्यास में कॉर्नवॉल में अपना खेती का अनुभव बताती है। एक बार लेई ने कॉर्नवॉल से स्कॉटलैंड तक एक घोड़े प् जो उसकी तीसरी किताब का विषय बन गया, 'ए किंगडम फॉर अ हॉर्स'।[2] वह बाद में वहां बस गए, आइल ऑफ बर्रा, फर्नैग इन रॉस-शियर, स्मिरिसरी इन मोओडार्ट और इनवर्नेस इलाकों मे रही। उनकी तीन पुस्तकें द्वितीय विश्व युद्ध के दौरान और उसके बाद, उत्तर-पश्चिम स्कॉटलैंड के समुदायों को क्रॉफ्टिंग में उसके अनुभव से संबंधित हैं। १९४९ मे मार्गरेट लेह पहले से ही एक सफल लेखक थे, जब उनकी स्वतंत्रता और स्वतंत्रता की इच्छा के चलते उन्हें पश्चिम हाइलैंड्स में क्रॉफ्टर बनने का निर्णय मिला। इन संस्मरणों ने एक निर्जन क्रॉफ्ट को घर में परिवर्तित करने के प्रयासों का वर्णन किया है, और जंगल से वापस भूमि को छीनने के लिए उसके संघर्ष। हालांकि ब्लिट्ज के दूर तक, युद्ध के प्रभाव पूरे हाइलैंड्स में महसूस किए जाते हैं, और भोजन और महत्वपूर्ण सामग्रियों के राशन, नौकरशाहों के साथ युद्ध, जिन्हें एक क्रॉटर की जरूरतों की कोई समझ नहीं थी, और यहां तक ​​कि तट पर नाजी खान की उपस्थिति, सभी मार्गरेट लेह के प्रयासों को निराश करते हैं लेकिन कठिनाइयों के बावजूद, भूमि और हाइलैंड्स के लोगों ने उसे संतुष्टि और खुशी दी जो उसने पहले कभी नहीं जानी थी।
कृतियाँ
लेई, मार्गरेट (१९१८) ऑक्सफोर्ड कविता १९१८ में २ कविताओं का योगदान। बी एच। ब्लैकवेल, ऑक्सफ़ोर्ड
लेई, मार्गरेट (१९२३) 'सोंस फ्रोम तानीस् गरदेन'। निजी तौर पर मुद्रित।
लेई, मार्गरेट (१९२४) 'द पासिंग ऑफ द पेंगुर्वन्स' हेइनमन लिमिटेड, लंदन।
लेह, मार्गरेट १९३६) 'हाइलैंड होम्सपुन' फीनिक्स हाउस, लंदन।
लेई, मार्गरेट (१९३७) 'हार्वेस्ट ऑफ द मूर' जी बेल एंड संस।
लेई, मार्गरेट (१९३८) 'लव द दिसट्रोयर' जी बेल एंड संस।
लेह, मार्गरेट (१९३९) 'मैं केंगडोम फोर ए होर्से' मैकमिलन एंड कंपनी, लंदन।
लेह, मार्गरेट (१९३९) 'द फर्देर शोर' अप्रकाशित।
लेई, मार्गरेट (१९४१) 'द्रिटवुद एंड टेंगल' मैकमिलन एंड कंपनी, लंदन।
तिज़ेन
तिज़ेन अथवा तैज़ेन (Tizen; ) लिनक्स कर्नेल और लिनक्स एपीआई वाला जीएनयू सी-लाइब्रेरी कार्यान्वित प्रचालन तन्त्र हैं। यह स्मार्टफ़ोन, टैबलेट, वाहन-मनोरंजक उपकरणों, स्मार्ट टीवी, व्यक्तिगत संगणक, स्मार्ट कैमरा, पहनने योग्य कंप्यूटर, स्मार्टवॉच, डीवीडी प्लेयर, प्रिण्टर और घरेलू सामान (जैसे रेफ्रिजरेटर, प्रकाशन, कपड़े धोने की मशीन, वातानुकूलन यन्त्र, ओवन/माइक्रोवेव और रोबोटिक वैक्यूम क्लिनर आदि ) सहित विभिन्न यन्त्रों में प्रयुक्त होता है। इसका उद्देश्य उपकरणों में संगत उपयोगकर्ता अनुभव देना है। तैज़ेन लिनक्स फाउंडेशन की एक परियोजना है।
मार्गरेट ली
कृतियाँ
लेह, मार्गरेट (१९४९) 'ए स्पेद अमोंग द रशस' फीनिक्स हाउस, लंदन।
लेई, मार्गरेट (१९५२) 'द फ्रुट इन द सीद : छेपटर्स ऑफ ओटोबयोग्रेफी' फीनिक्स हाउस, लंदन।
अंतिम दिन
१९४८ में, मार्गरेट लेई ने कैथोलिक धर्म में परिवर्तित किया और १९५० में एक कॉन्वेंट में प्रवेश किया। १९७३ में स्कॉटलैंड के इनवरनेस में उनकी मृत्यु हो गई।
विलियमसन ए॰ संगमा
विलियमसन अम्पांग संगमा (18 अक्टूबर 1919 - 25 अक्टूबर 1990), एक गारो नेता, मेघालय के संस्थापक मुख्यमंत्री थे, 21 जनवरी 1972 को भारतीय संघ में इक्कीसवीं राज्य था। 1989 में वे गोजो के बीच पहली मिजोरम राज्यपाल थे। कप्तान विलियमसन ए। संगमा एक राजनेता, आदिवासी नेता थे और मेघालय राज्य के निर्माण के लिए संघर्ष करने के लिए एक अग्रणी, तीन प्राचीन पहाड़ी समुदायों - गारोस, जयंतिया और खासी - - खासी और जेंटाओं का देश माना जाता था भारत में पहले मंगोलियन प्रवासन के अवशेष बने, जबकि गारो मूल रूप से बसे हुए प्रांत टोरस, तिब्बत से आये।
जीवनी
कैप्टन डब्लू। ए। संगमा का जन्म दक्षिण गारो हिल्स जिले के बागमारा में हुआ था। उन्होंने कांग्रेस (आई) पार्टी में अपने राजनीतिक संगठन को विलीन करने के बाद भी, बागमरा विधानसभा क्षेत्र का प्रतिनिधित्व किया। वे साल्सेन्ग सी। मराक के साथ ही मेघालय के मुख्यमंत्री हैं, जिन्होंने पांच साल का कार्यकाल पूरा कर लिया है। कैप्टन विलियमसन ए संगमा की जीवनी मिहिर एन। संगमा द्वारा लिखी गई थी।
उनके सम्मान में
1999 में उनकी मृत्यु के बाद, मेघालय की सरकार के बाद उनके नाम पर शैक्षिक संस्थानों सहित कई सार्वजनिक संपत्तियों के नाम पर उन्हें सम्मानित किया गया। 1994 में। उनके नाम कैप्टन विलियमसन संगमा पुरस्कार पर एक पुरस्कार भी दिया जाता है।
एस जे सूर्या
एस। जस्टिन सेल्वाराज, जिन्हें उनके मंचीय नाम एस जे सूर्य द्वारा जाना जाता है, एक भारतीय फिल्म निर्देशक, पटकथा लेखक, अभिनेता, संगीत संगीतकार और निर्माता हैं, जिन्होंने तमिल, तेलुगु और हिंदी फिल्म उद्योगों में काम किया है। उन्होंने अभिनेता बनने की कोशिश की, लेकिन वसंत और सबाथी की सहायता करते हुए निर्देशन को समाप्त कर दिया।
सुराह ने 1999 में वैली के साथ अपना निर्देशन किया, जिसकी सफलता ने उन्हें स्टारडम तक पहुँचाया। उनकी अन्य उल्लेखनीय फिल्मों में कुशी (2000), न्यू (2004), अनबे आर्युइरे (2005) और इसाई (2015) शामिल हैं। उन्होंने साथ नई अपने अभिनय की शुरुआत और जैसी फिल्मों में अभिनय करने के लिए पर चला गया कलवनिन कधली (2006), थिरुमगन (2007), व्यबरी (2007) और भी विरोधी के रूप में काम किया है स्पैडर (2017) और मेर्सल (2017)।
प्रारंभिक और व्यक्तिगत जीवन
एस। जे। सूर्या का जन्म वासुदेवनल्लूर, तेनकासी जिले में 20 जुलाई 1968 को माता-पिता संमानसु पांडियन और आननधाम में हुआ था। उनके दो बड़े भाई-बहन हैं, एक भाई विक्टर और एक बहन सेल्वी। मूल रूप से एक ईसाई, सूर्या का परिवार अपने बचपन के दौरान हिंदू धर्म में परिवर्तित हो गया। वह संयुक्त अरब अमीरात चले गए जहां उन्होंने अपनी प्राथमिक स्कूलिंग इंडियन हाई स्कूल, दुबई में की। बाद में सूर्या तमिलनाडु लौट आए और चेन्नई के लोयोला कॉलेज से स्नातक की डिग्री पूरी की।
सूर्या बहुभाषी हैं, और धाराप्रवाह तमिल, अंग्रेजी, हिंदी और तेलुगु बोल सकते हैं। वह अविवाहित है।
उन्होंने तमिलनाडु के सुल्तान होने का भी शीर्षक दिया है।
1990-2003: प्रारंभिक कैरियर और सफलता
सूर्या लोयोला कॉलेज में भौतिकी की डिग्री हासिल करने के लिए चेन्नई चले गए। तमिल फिल्मों में एक अभिनेता के रूप में सफलता पाने की आशा के साथ, मदुरै के एक इंजीनियरिंग कॉलेज में आगे की पढ़ाई करने का अवसर मिलने के बावजूद, उन्होंने इस प्रस्ताव को ठुकरा दिया और चेन्नई में ही रहे। आर्थिक रूप से आत्म-निर्भर होने के लिए, उन्होंने के। भाग्यराज के तहत प्रशिक्षु को एक प्रस्ताव प्राप्त करने से पहले, होटलों और एक स्टूवर्ड के रूप में काम करना शुरू कर दिया। बाद में उन्होंने की टीमों के सहायक निर्देशक के रूप में काम आसै के तहत (1995) वसंत और सुंदर पुरुषार्थ (1996) के तहत सबपथी, जबकि यह भी एक अभिनेता के रूप बिना श्रेय दिखावे में देखा जा रहा है, विशेष रूप से में एक मुर्गा सेनानी के रूप में भारतीराजा केकिज्हाकु चमेयिले (1993 ) का है।
उल्लासम (1997) की टीम में काम करते हुए, फिल्म के मुख्य अभिनेता अजित कुमार ने सूर्या को औराई में उनके सहयोग से पहचाना, और एक स्क्रिप्ट वर्णन सुनना स्वीकार किया। अजित ने इस कथन से प्रभावित होकर बाद में एसएस चक्रवर्ती को फिल्म के निर्माण में मदद की और टीम ने 1997 के अंत में वैली (1999) में काम करना शुरू किया। कीर्ती रेड्डी को सिमरन द्वारा प्रतिस्थापित किए जाने से पहले मुख्य अभिनेत्री के रूप में घोषित किया गया था, जबकि सूर्या ने भी चुना था। ज्योतिका को फिल्म में लाने के लिए। एक थ्रिलर फिल्म, डेक्कन हेराल्ड के एक समीक्षक ने इसे "निश्चित रूप से देखने लायक" के रूप में वर्णित किया, जिसमें सभी स्वादों के लिए कुछ है - एक सुखद प्रेम कोण, कुछ रहस्य, जटिल मनोवैज्ञानिक बारीकियाँ, अच्छा अभिनय, सुखदायक गीत "अजीत के प्रदर्शन की प्रशंसा करते हुए"। Indolink.com के समीक्षक ने फिल्म को "अपने आप में एक क्लासिक" के रूप में लेबल किया, सूर्या को "सिने क्षेत्र में एक नया युवा निर्देशक के रूप में वर्णित किया जो तमिल सिनेमा को एक बार फिर से गर्व कर सकता है"।
न्यू इंडियन एक्सप्रेस ने सूर्या के "अच्छा काम करने और सफल होने" का उल्लेख करते हुए फिल्म को "उत्कृष्ट" बताया। फिल्म की व्यावसायिक सफलता का मतलब था कि इसने सूर्या और मुख्य अभिनेता के करियर दोनों के लिए एक सफलता प्रदान की।
वाली के प्रीमियर शो देखने के बाद, निर्माता AM रत्नम् सूर्य एक और फिल्म है और इस तरह बनाने के लिए एक अवसर की पेशकश की कुशी, एक रोमांटिक कॉमेडी की विशेषता विजय और ज्योतिका भौतिकीकृत । कॉलेज बैकड्रॉप के साथ अहंकारी प्रेमियों की एक जोड़ी की कहानी को बताते हुए, फिल्म को 2000 के शुरुआती दिनों में दक्षिण भारत और न्यूजीलैंड में शूट किया गया था। फिल्म ने मई 2000 में समीक्षकों से सकारात्मक समीक्षा की और बॉक्स ऑफिस पर सफलता भी हासिल की। Rediff.com ने एक सकारात्मक निर्णय देते हुए कहा कि फिल्म एक "साफ-सुथरी पारिवारिक मनोरंजन" है, निर्देशक की कहानी-कहानी की प्रशंसा करते हुए, जबकि बिज़हत.कॉम ने भी फिल्म की सकारात्मक समीक्षा की। हिंदू ने 2000 में अपनी शीर्ष तमिल फिल्मों की सूची में उपविजेता के रूप में फिल्म को प्रदर्शित किया, जबकि ज्योतिका ने फिल्म में अपने प्रदर्शन के लिए तमिल में फिल्मफेयर सर्वश्रेष्ठ अभिनेत्री का पुरस्कार जीता।
टीम ने पवन कल्याण को फिल्म के एक तेलुगु संस्करण में अभिनय करने के लिए संपर्क किया और एक सकारात्मक कथन सत्र के बाद, अभिनेता ने दो अन्य फिल्मों में उद्यम को प्राथमिकता दी। भूमिका चावला को ज्योतिका की भूमिका निभाने के लिए कलाकारों में जोड़ा गया, जबकि तेलुगु दर्शकों के लिए इसे फिट बनाने के लिए कुछ बदलाव किए गए थे। पवन कल्याण ने तेलुगु संस्करण के लिए कुछ अतिरिक्त एक्शन दृश्यों को शामिल करने पर जोर दिया था, और शुरुआती मतभेदों के बावजूद, सूर्या ने अंततः दृश्यों को फिल्माया, लेकिन जब उन्हें गोली मार दी गई तो उन्होंने शूटिंग के लिए मना कर दिया।
फिल्म को कुशी (2001) के नाम से भी जाना जाता है, इसे सकारात्मक समीक्षाओं के साथ खोला गया और जून 2001 में रिलीज होने वाली यह अब तक की सबसे सफल तेलुगु फिल्म बन गई। एक फिल्म समीक्षक ने सूर्या को इस बार एक और विजेता के साथ पेश किया। इस फिल्म में कोई कहानी नहीं है, लेकिन यह एक साफ-सुथरी पटकथा के साथ चलती है "," उन्होंने पटकथा लेखक के रूप में एक असाधारण काम किया है। " उन्होंने निर्माता बोनी कपूर के लिए फिल्म, ख़ुशी (2003) का तीसरा संस्करण बनाया, जिसमें मुख्य भूमिकाओं में फरदीन खान और करीना कपूर थे। अन्य दो संस्करणों की तुलना में, फिल्म ने नकारात्मक समीक्षा प्राप्त की और बॉक्स ऑफिस पर खराब प्रदर्शन किया, एक आलोचनात्मक लेखन के साथ "सूर्य के बहुत सारे दृश्य भी कुछ हद तक वंचित हैं, उन अस्सी के दशक के परिवार के पॉट-बॉयलरों की नस में।" [...] ] बस अपने प्रमुख अभिनेताओं से प्रभावी भावुकता नहीं पा सकता है।
2004-2009: अभिनय करियर
सूर्या ने 2001 की शुरुआत में न्यू नाम की एक तीसरी कहानी पर प्री-प्रोडक्शन का काम शुरू किया, जिसे वे प्रोड्यूस भी करेंगे। अजित कुमार और ज्योतिका की मुख्य भूमिका में, और देवा ने जून 2001 तक फिल्म के लिए दस गीतों की रचना की थी। अजित कुमार अन्य प्रतिबद्धताओं में व्यस्त हो जाने के बाद, सूर्या ने खुद मुख्य भूमिका निभाने का फैसला किया, यह खुलासा करते हुए कि वह हमेशा से अभिनेता बनना चाहते थे। सिमरन ने प्रमुख महिला किरदार निभाने के लिए साइन किया, जबकि किरण और देवयानी को निर्णायक भूमिकाओं में लिया गया।
साथ ही साथ मुख्य भूमिका में महेश बाबू की भूमिका वाली नानी नामक तेलुगु संस्करण में अमीषा पटेल, राम्या कृष्णन और देवयानी सहायक भूमिकाओं में भी थीं। नव्या ने एक 8 वर्षीय लड़के की कहानी बताई, जिसे एक वैज्ञानिक द्वारा 28 वर्षीय व्यक्ति में बदल दिया गया और सूर्या ने उल्लेख किया कि वह हॉलीवुड फिल्म बिग (1988) से शिथिल रूप से प्रेरित था। फिल्म की शूटिंग सौ दिनों में हुई थी, सूर्या ने खुलासा किया कि वह अक्सर दृश्यों के बीच अभिनय करना बंद कर देंगे, जब उन्हें पता था कि निर्देशक के रूप में उनका प्रदर्शन उनकी उम्मीद तक नहीं था।
नई समीक्षा अप्रैल 2004 में मिश्रित समीक्षाओं के साथ हुई, द हिंदू के एक आलोचक ने दावा किया कि "एक शैली से संबंधित जो हमारे सिनेमा के लिए दुर्लभ है, नई, हालांकि, युगल और डबल एंट्रेंस की एक दलदल में फंस जाती है", लेकिन संभावित सफलता के संकेत दिए उस निर्देशक का हवाला देते हुए "लगता है कि उसने बैल की आंख मार दी है।" बाद में फिल्म एक ब्लॉकबस्टर बन गई, जिसमें एआर रहमान द्वारा संगीतबद्ध किया गया था, जिसे फिल्म के सबसे बड़े विक्रय बिंदुओं में से एक माना जाता है। नानी ने अगले महीने आलोचकों से मिश्रित समीक्षा के लिए खोला, एक समीक्षक ने कहा कि फिल्म "एक बुरी स्क्रिप्ट और कृत्रिमता" से ग्रस्त है। फिल्म के वयस्क विषय ने विवाद उत्पन्न किया, और रिलीज के बाद, तमिलनाडु राज्य में महिला कार्यकर्ताओं ने रिलीज के बाद एक फिल्म पर प्रतिबंध लगाने की मांग की, जिसमें वे कहते हैं कि अश्लील सेक्स दृश्य हैं। सूर्या ने यह दावा करते हुए जवाब दिया कि सेक्स के दृश्य वहां हैं क्योंकि कहानी की लाइन को उनकी आवश्यकता है और उन्होंने अपनी फिल्म को "सेक्स और कॉमेडी के साथ काल्पनिक कथा" के रूप में वर्णित किया।
अगस्त 2005 में, मद्रास उच्च न्यायालय ने फिल्म के लिए सेंसर प्रमाण पत्र को निरस्त कर दिया और सूर्या के खिलाफ दर्ज दो आपराधिक शिकायतों की जांच करने के लिए चेन्नई के पुलिस आयुक्त को निर्देश दिया, यह फैसला करते हुए कि फिल्म ने "स्वच्छ और स्वस्थ मनोरंजन" प्रदान नहीं किया है और यह होगा अपने कर्तव्य में असफल होने पर अगर उसने फिल्म के सेंसर प्रमाणपत्र को रद्द नहीं किया, तो यह दावा करते हुए कि मूल रूप से "संदिग्ध परिस्थितियों में" "प्रमाण पत्र" प्राप्त किया गया था। सूर्या को तब शहर की पुलिस ने फिल्म के निर्माण के दौरान गुस्से में एक महिला सेंसर बोर्ड के एक अधिकारी के मोबाइल फोन को कथित तौर पर गुस्से में फेंक दिया था। बाद में उन्हें बिना किसी आरोप के रिहा कर दिया गया। मार्च 2006 में एक और मामला लॉन्च किया गया, जिसमें सेंसर बोर्ड ने सूर्या के खिलाफ फिल्म से हटाए गए दृश्यों का उपयोग करने के लिए एक शिकायत दर्ज की, एक पोस्टर के साथ जिसमें सूर्या ने सिमरन की दरार के पुनरुत्थान पर आराम करते हुए दिखाया। रिहा होने से पहले उन्हें दूसरी बार गिरफ्तार किया गया था।
जब इसाई को स्थगित कर दिया गया था, तो अन्बुला नानबाने को बेस्ट फ्रेंड के तहत विकसित किया गया था, इससे पहले कि शीर्षक एब्बे आरयूइरे (2005) को अंतिम रूप दिया गया था।
मुख्य भूमिका में खुद को फिर से शामिल करते हुए, उन्होंने फिल्म के लिए नवोदित अभिनेत्री मीरा चोपड़ा को साइन किया और स्टेज नाम के तहत उन्हें फिर से जीवंत किया। उन्होंने खुलासा किया कि उन्हें यह बताने के लिए फिल्म बनाने के लिए प्रेरित किया गया था कि युवा प्रेमी एक-दूसरे को जगह दें और यह दिखाना चाहते थे कि भारतीय युवाओं द्वारा रिश्तों के प्रति रवैया पिछले एक दशक से बदल रहा है। उन्होंने फिल्म को "कुशी की सीक्वल" कहा, जिससे पता चलता है कि फिल्म के मुख्य अभिनेताओं में भी इसी तरह के अहम् संघर्ष होंगे।
न्यू की तरह, फिल्म को कई कट्स पर जोर देने वाले सेंसर बोर्ड के साथ रिलीज करने से पहले बाधाओं का सामना करना पड़ा और सूर्या के चल रहे कानूनी झगड़े का मतलब था कि फिल्म में देरी हुई। सितंबर 2005 में फिल्म को मिश्रित समीक्षाओं के साथ खोला गया, जिसमें Sify.com ने इसे "वयस्क मनोरंजन" के रूप में लेबल किया, हालांकि उन्होंने कहा कि वह अपने चरित्र शिव को जीवन में लाने के लिए कड़ी मेहनत करते हैं, लेकिन जहां तक डायलॉग डिलीवरी और वॉयस मॉड्यूलेशन के रूप में मील की दूरी पर जाना है, लेकिन है बेहतर छलांग और डांसिंग मोर्चे पर बंधी हुई है ”। यह फिल्म तमिल फिल्मों में उनकी लगातार चौथी व्यावसायिक सफलता बन गई, जिसमें सूर्या ने अपने दल को विवादों के माध्यम से मदद करने के लिए धन्यवाद दिया, और कहा कि "टीम प्रयास" ने उन्हें समस्याओं से उबरने में मदद की।
सूर्य एक निर्देशित फिल्म पर पूर्व उत्पादन कार्य प्रारंभ किया था सात पहाड़ बनाम चित्रा, एक रोमांटिक कॉमेडी अभिनीत सिलम्बरासन और असिन जनवरी 2005 में, और टीम जारी की छवियों को एक प्रचार फोटो शूट से लिया। हालाँकि फिल्म, जिसे एसएस चक्रवर्ती द्वारा निर्मित किया जाना था, अंततः विकसित होने में विफल रही और इसमें शामिल लोग अलग-अलग उपक्रमों में चले गए।
सूर्या ने तब पुली नामक एक उद्यम पर काम शुरू किया, जो एक पुलिस थ्रिलर थी, जिसमें विजय की मुख्य भूमिका होगी, और निर्माता के रूप में नवोदय अप्पचन होगा। 2005 के अंत में, रिपोर्टों ने सुझाव दिया कि असिन प्रमुख महिला भूमिका निभाएंगी, जबकि सूर्या ने एक अभिनेता के रूप में अपनी प्रतिबद्धताओं के साथ परियोजना का विकास किया।
हालांकि, 2006 की शुरुआत में, विजय ने परियोजना से बाहर कर दिया, क्योंकि सूर्या ने स्क्रिप्ट में बदलाव करने से इनकार कर दिया था। जनवरी 2006 में, इसाई को एसएस चक्रवर्ती या नवोदय अप्पचन निर्माता होने के साथ वापस आने की सूचना मिली थी और यह सुझाव दिया गया था कि यह फिल्म "चालाक सहायक संगीत निर्देशक शीर्ष पर आता है"।
अन्य रिपोर्टों में यह भी सुझाव दिया गया था कि फिल्म ने दक्षिण भारतीय संगीतकारों इलैयाराजा और एआर रहमान के बीच तनाव की कहानी बताई है। हालाँकि फिल्म फिर से सफल नहीं हो पाई और सूर्या ने प्रोडक्शन का काम रोक दिया। अपनी कई परियोजनाओं के स्थगित होने के बाद, सूर्या ने अप्रैल 2006 में खुलासा किया कि वह बच्चों और परिवार के दर्शकों के लिए पेसुम देवांगल नामक एक उद्यम में निर्देशन और अभिनय करेंगे, जो कि फिल्मों में उनके द्वारा जुड़ी "स्लेज" छवि को हटाने के प्रयास में था। पूर्व-निर्माण कार्यों को किए जाने के बावजूद, फिल्म भी सफल नहीं हो पाई।
2010-वर्तमान: हाल ही में काम और वापसी की सफलता
सूर्या ने घोषणा की कि वह अपने निर्देशन उद्यम पुली पर फिर से काम शुरू करेंगे, लेकिन इसके बजाय इसे तेलुगु फिल्म बना देंगे और पवन कल्याण मुख्य भूमिका निभाएंगे। सिंगनमाला रमेश द्वारा निर्मित, उन्होंने फिल्म के संगीत की रचना के लिए एआर रहमान पर हस्ताक्षर किए, जबकि नवोदित अभिनेत्री नाइकशा पटेल को बालक का किरदार निभाने के लिए चुना गया। फिल्म के निर्माण में तीन साल के करीब लग गए और नियमित अंतराल पर देरी का सामना करना पड़ा। फिल्म को अंततः सितंबर 2010 में रिलीज़ किया गया और आलोचकों से नकारात्मक समीक्षा मिली। Sify.com के एक समीक्षक ने उल्लेख किया कि "फिल्म के साथ मुख्य समस्या यह है कि इसमें एक विश्वसनीय कहानी या पटकथा नहीं है", यह कहते हुए कि सूर्या ने अपने लेखन में एक घृणित कार्य किया है। चरित्र-चित्रण में कोई निरंतरता नहीं है। " एक अन्य आलोचक ने कहा कि सूर्या "पटकथा विभाग में विफल हैं" और फिल्म में कमियां हैं, इसे "निराशा" करार दिया।
निर्देशकीय प्रतिबद्धताओं के बीच, उन्होंने शंकर के नानबान (2012) में अतिथि भूमिका निभाई और हॉरर पिज्जा 2: द विला (2013) में फिल्म निर्देशक के रूप में भूमिका निभाई। 2011 में, सूर्या ने घोषणा की कि वह इसई को फिर से शुरू करेंगे और एआर रहमान द्वारा सिफारिश किए जाने के बाद खुद फिल्म के लिए संगीत तैयार करेंगे, इसे एक "संगीतमय" के रूप में वर्णित किया जाएगा जो एक अनुभवी और उभरते संगीत संगीतकार के बीच लड़ाई का पता लगाएगा।
मई 2012 में, फिल्म का फर्स्ट लुक पोस्टर सामने आया था, एक उड़िया टेलीविजन और फिल्म अभिनेत्री सुलगना पाणिग्रही के साथ, जिसे नए नाम सावित्री के तहत प्रमुख भूमिका में पेश किया गया था। प्रोडक्शन के बीच में प्रकाश राज से लेकर सत्यराज तक फिल्म के प्रतिपक्षी में एक उल्लेखनीय बदलाव के दौर से गुजरते हुए इस फिल्म को दो साल से अधिक समय तक शूट किया गया था। सूर्या ने छह महीने के स्ट्रेच के लिए दस घंटे तक के सबक लेते हुए संगीतकार के रूप में प्रशिक्षण लिया। इसाई ने 2014 के अंत में पोस्ट-प्रोडक्शन का काम पूरा किया और 2015 की शुरुआत में एक नाटकीय रिलीज़ हुई।
2016 में, सूर्या ने ड्रामा फिल्म, इरावी में अभिनय किया। एक शराबी और अपमानजनक निर्देशक के रूप में उनके प्रदर्शन को आलोचकों और दर्शकों दोनों से अत्यधिक सकारात्मक समीक्षा मिली, जिसके लिए उन्हें राष्ट्रीय पुरस्कार के लिए नामित किया गया था। बाद में, सूर्या ने दो फिल्मों, स्पाइडर, एक द्विभाषी और मर्सल में हस्ताक्षर किए और अभिनय किया। उन्होंने दोनों फिल्मों में खलनायक की भूमिका निभाई। स्पाइडर को मिश्रित प्रतिक्रिया मिली, जबकि मर्सल एक ब्लॉकबस्टर हिट बन गई, हालांकि दोनों फिल्मों में सूर्या के प्रदर्शन की व्यापक रूप से सराहना की गई, कुछ ने असफल फिल्मों का सामना करने के बाद भी उन्हें "वापसी" के रूप में वर्णित किया। मार्च 2017 में, सूर्या ने इरावाक्कलम नामक एक नई परियोजना पर हस्ताक्षर किए, जिसे माया प्रसिद्धि अश्विन सरवनन द्वारा शशिवाड़ा और वामिका गब्बी के साथ अभिनय करने के लिए निर्देशित किया जाना है। सूर्या का 2019 का उपक्रम मॉन्स्टर है, एक कॉमेडी फिल्म है जिसमें प्रिया भवानी शंकर अभिनीत हैं और इसका निर्देशन ओरु नाल कुथु की नेल्सन वेंकटेशन ने किया है। फिल्म को आलोचकों से सकारात्मक समीक्षा के लिए 17 मई 2019 को रिलीज़ किया गया। एक बार फिर, सूर्या के प्रदर्शन की आलोचना की गई।
2021 में, उनकी फिल्म नेनजाम मरप्पाथिलाई को सेल्वाराघवन द्वारा निर्देशित किया गया था। एसजे सूर्या पूरी तरह से एक घातक प्रदर्शन के साथ एक उत्साही व्यवसायी के रूप में शो चुराते हैं। निस्संदेह, रामसे एसजे सूर्या के सबसे बेहतरीन मनोरंजन पात्रों में से एक है। सूर्या का अगला उद्यम वेंकट प्रभु- निर्देशित मन्नडू (2021) है, जिसमें मुख्य भूमिकाओं में सिलम्बरासन और कल्याणी प्रियदर्शन हैं। उन्हें एक पुलिस वाला, तीसरी बार उनकी विरोधी भूमिका निभाने के लिए कहा जाता है।
बाहरी संबंध
__अनुभाग_सम्पादन_नहीं__ __DISAMBIG__
मालकेरा
मालकेरा (Malkera) भारत के झारखंड राज्य के धनबाद ज़िले में स्थित एक शहर है।
लैंगिक व्यसन
लैंगिक व्यसन या यौन आसक्ति (Sexual addiction या sex addiction) किसी व्यक्ति की उस अवस्था को कहते हैं जब यौन क्रिया (विशेषकर, यौन संभोग) के बुरे प्रभावों के बारे में जानते हुए भी वह यौनक्रियाओं को करने के लिए व्यग्र रहता है।
हरिप्रिया बनोठ
हरिप्रिया बनोठ (बड़वथ; जन्म 1 मई 1985) एक भारतीय राजनीतिज्ञ हैं, जो 2018 से तेलंगाना विधान सभा में येलंदु निर्वाचन क्षेत्र का प्रतिनिधित्व करने वाली विधायक के रूप में सेवारत हैं। वह भारतीय राष्ट्रीय कांग्रेस से चुनी गई थीं, लेकिन बाद में 2019 में तेलंगाना राष्ट्र समिति में शामिल हो गईं। निर्वाचित होने पर 33 वर्ष की आयु, बनोथ तेलंगाना विधान सभा के सदस्य के सबसे कम उम्र के सदस्य हैं।
बर्फी!
लगभग inr 300000000 के बजट में बनी, बर्फी! विश्व स्तर पर 14 सितम्बर 2012 को व्यापक समीक्षकों की प्रशंसा के साथ प्रदर्शित हुई। समीक्षकों ने अभिनय, निर्देशन, पटकथा, छायांकन, संगीत और शारीरिक रूप से विकलांग व्यक्तियों के सकारात्मक चित्रण की प्रशंसा की। फ़िल्म को बॉक्स-ऑफिस पर बड़ी सफ़लता प्राप्त हुई, परिणामस्वरूप यह भारत और विदेशों में 2012 की उच्चतम अर्जक बॉलीवुड फ़िल्मों की श्रेणी में शामिल हुई तथा तीन सप्ताह पश्चात बॉक्स ऑफिस इंडिया द्वारा इसे "सूपर हिट" (उत्तम सफलता) घोषित कर दिया गया। दुनिया भर में फ़िल्म ने inr 1750000000 अर्जित किए।
फ़िल्म को 85वें अकादमी पुरस्कारों की सर्वश्रेष्ठ विदेशी भाषा फ़िल्म श्रेणी के नामांकन के लिए भारतीय आधिकारिक प्रविष्टि के रूप में चुना गया। बर्फी ने भारत भर के विभिन्न पुरस्कार समारोहों में कई पुरस्कार और नामांकन अर्जित किए। 58वें फ़िल्मफ़ेयर पुरस्कारों में इस फ़िल्म ने 13 नामांकन प्राप्त किए और इसने सर्वश्रेष्ठ फ़िल्म, कपूर को सर्वश्रेष्ठ अभिनेता तथा प्रीतम को मिले सर्वश्रेष्ठ संगीत निर्देशक पुरस्कार सहित सात (अन्य किसी भी फ़िल्म से अधिक) पुरस्कार जीते।
पटकथा
मर्फी उर्फ़ बर्फी जॉनसन (रणबीर कपूर) एक आशावादी, युतिसम्पन्न और मनोहर युवक है जो दार्जिलिंग में एक नेपाली दम्पति के मूक-बधिर बालक के रूप में जन्म लेता है। उसकी माँ का बचपन में ही देहान्त हो जाता है और उसके पिता, जो मोटर चालक हैं, अकेले ही उसका पालन-पोषण करते हैं। बर्फ़ी बचपन से ही अपनी शरारतों के लिए जाना जाता है – जो बिजली का खंभा काटना, मासूम लोगों के साथ ठिठोली करना जैसे कार्य करता है, जिसकी वजह से स्थानीय पुलिस अधिकारी सुधांशु दत्ता (सौरभ शुक्ला) उसका पीछा करता रहता है। बर्फी श्रुति घोष (इलियाना डी'क्रूज़) से मिलता है जो अभी-अभी दार्जिलिंग पहुँची है। श्रुति की रणजीत सेनगुप्ता (जीशु सेनगुप्ता) के साथ सगाई हो चुकि है तथा उनका तीन महीने में विवाह होने वाला है। इसी बीच बर्फी श्रुति से टकराता है और उसे प्यार हो जाता है। वह भी बर्फी से प्यार करने लगती है लेकिन उसकी माँ (रूपा गांगुली) उसे ऐसा न करने के लिए समझाती है क्योंकि वह अपनी अपंगता और धन की कमी की वजह से उसका ध्यान नहीं रख सकता। श्रुति अपनी माँ की सलाह मान लेती है और विवाह कर लेती है। विवाह के पश्चात वह कोलकाता चली जाती है तथा बर्फी से सभी सम्पर्क समाप्त कर देती है।
इसी बीच में बर्फी के पिता बीमार हो जाते हैं और पिता के इलाज के लिए बर्फी को धन की आवश्यकता पड़ती है। बैंक डकैती के असफल प्रयास के पश्चात बर्फी अपने बचपन की स्वपरायण (मंदबुद्धि) दोस्त और अपने धनी पितामह की एकमात्र उत्तराधिकारिणी झिलमिल (प्रियंका चोपड़ा) का फिरौती के लिए अपहरण करने का विचार करता है। अपने आगमन पर वह देखता है कि झिलमिल का तो पहले से ही अपहरण हो चुका है। वह उसे एक वैन में देखता है और चुपके से उसमें घुस कर झिलमिल को फिरौती इकट्ठा करने वाले स्थान से भगा ले जाता है। पुलिस झिलमिल की खोज में है और बर्फी उसे अपने अपार्टमेंट में छिपा लेता है। फिरौती की रकम बर्फी स्वयं प्राप्त कर के जब अपने पिता के ओपरेशन के लिए अस्पताल में भुगतान कर रहा होता है तब उसे पता चलता है कि उसके पिता की मृत्यु हो चुकी है। उदास बर्फी झिलमिल को उसकी देख-भाल करने वाले के गाँव में छोड़ने की कोशिश करता है, परन्तु वह उसका साथ छोड़ने से मना कर देती है और वो दोनों कोलकाता चले जाते हैं, जहाँ बर्फी झिलमिल को अपनी ज़िम्मेदारी समझ कर उसका ध्यान रखता है।
छः वर्ष पश्चात बर्फी और श्रुति संयोग से मिलते हैं। श्रुति अपने विवाह से खिन्न है और वे दोनों अपनी दोस्ती को पुनः जागृत करते हैं। बर्फी और श्रुति के सम्बंधों को देख कर, बर्फी से प्यार करने वाली झिलमिल ईर्ष्या और क्रोध की भावनाओं के साथ चिढ़ती है और वह फिर से गुम हो जाती है। श्रुति झिलमिल के लापता होने की रपट लिखवा देती है। दार्जिलिंग पुलिस को रपट के बारे में पता चलता है और वह बर्फी का पुनः पीछा आरम्भ कर देती है तथा अन्ततः उसे गिरफ्तार कर लेती है। उससे पूछताछ चल रही होती है तभी झिलमिल के लिए एक अन्य फिरौती की मांग आती है और इस विनिमय प्रक्रिया में कथित तौर पर उसकी हत्या हो जाती है, हालांकि उसका शव कभी किसी को भी प्राप्त नहीं होता। मामले को खत्म करने के लिए पुलिस झिलमिल की हत्या बर्फी के सर मढ़ने की कोशिश करती है। पुलिस अधिकारी सुधांशु दत्ता, जिसके मन में बर्फी के उपद्रवों की जाँच करते-करते उसके प्रति लगाव उत्पन्न हो चुका है, उसे दूसरा मौका देते हुए श्रुति से उसे दूर ले जाने के लिए कहता है। वह सहमत हो जाती है और आशा करती है कि चूँकि अब झिलमिल इस दुनिया में नहीं है अतः वह बर्फी के साथ रह सकती है।
बर्फी झिलमिल के खो जाने के कारण बुरी तरह से प्रभावित होता है और निरर्थक रूप से श्रुति के साथ रहते हुए झिलमिल को ढूँढता है। झिलमिल के बचपन के घर की स्थिति प्राप्त कर के वह वहाँ उसे तलाशने श्रुति के साथ जाता है। उन्हें पता चलता है कि झिलमिल अभी भी ज़िन्दा है और दोनों अपहरण उसके पिता के मनगढ़ंत थे जिससे वह झिलमिल के न्यास निधि (ट्रस्ट) से पैसा गबन कर सके। दूसरे प्रयास में, दूसरी बार उन्होंने उसकी मौत का नाटक किया जिससे उसे उसकी शराबी माँ से दूर विशेष देखभाल गृह में ले जाया जा सके। बर्फी का झिलमिल से पुनर्मिलन होता है और वो शादी कर लेते हैं, जबकि श्रुति बाकी के सभी दिन बर्फी का साथ मिलने के मौके को हाथ से निकाल देने के पछतावे के रूप में अकेले गुज़ारती है।
कुछ वर्ष पश्चात बर्फी अस्पताल में गम्भीर रूप से बीमार है और मौत के बहुत करीब है। झिलमिल वहाँ पहुँचती है तथा चिकित्सालय के बिस्तर पर बर्फी के साथ लेट जाती है तथा वाचक के रूप में श्रुति कहती है कि दोनों शान्ति से एक साथ मर जाते हैं, वे दोनों एक-दूसरे को जीवन या मृत्यु में पीछे नहीं छोड़ना चाहते थे। फ़िल्म बर्फी और झिलमिल के अन्तिम दिनों को दिखाते हुए समाप्त हो जाती है।